text: Motorvejsbyggeri forsinkes
  01 december 2010 kl. 19.52
  Vintervejret og den kolde november har forsinket motorvejsbyggeriet mellem Kliplev og Sønderborg.
  Det betyder, at afspærringen af Flensborg Landevej nord for Søgård-lejren endnu engang forlænges. Nu til 19. december, oplyser KMG - Kliplev Motorway Group A/S.
  Indtil 19. december bliver personbiltrafikken på Flensborg Landevej omdirigeret via Drejbjergvej og Søgårdvej, og lastbiltrafikken omdirigeres via Sønderborgvej, Felstedvej og Avntoftvej, da Drejbjergvej ikke har den fornødne styrke til at klare belastningen fra tunge køretøjer.
  